Weermag se wapens gebruik ernstige misdade soos transitorooftogte erken minister | SAUK.co.za - Nuus.info
Ses ander R4-gewere, twee 9 mm-pistole, sowel as 8 873 patrone wat by die weermag gesteel is, is teruggekry. Dit word ook met misdade verbind.
Dr. Pieter Groenewald, VF Plus-leier, het haar gevra hoeveel vuurwapens en ammunisie wat in 2015-’16 en 2016-’17 van die weermag gesteel is, word met misdade verbind.
Groenewald wou in nog ’n vraag ook weet hoeveel weermaglede steeds vervolg word en hoeveel al gevonnis is weens die diefstal van die vuurwapens en ammunisie.
Volgens Mapisa-Nqakula is vyf sake van diefstal van vuurwapens en ammunisie hangende in burgerlike en militêre howe. Elf weermaglede word ondersoek vir vuurwapendiefstal en agt weermaglede is suksesvol vervolg.
Vonnisse het volgens haar gewissel van opgeskorte vonnisse tot boetes van tussen R1 000 en R30 000, terwyl een weermaglid ook weens dit ontslaan is.
Op ’n vraag oor watter maatreëls ingestel is om vuurwapendiefstal te voorkom, het Nqakula-Mapisa gesê daar is besluit dat die weermag se intelligensiedienste gereeld vuurwapen-inspeksies moet hou.
Mapisa-Nqakula se antwoorde kom in ’n tyd dat transitorooftogte in Suid-Afrika geweldige afmetings aanneem.
Dit weerspieël swak dissipline in die weermag. Die vraag is ook of dit deel is van korrupsie.
Die situasie word as só ernstig beskou dat die parlement verlede week die polisie en veiligheidsmaatskappye wat geld vervoer, na die portefeuljekomitee oor polisie ontbied het om vas te stel of daar voldoende kort- en langtermynmaatreëls is om dié soort rooftogte doeltreffend te bekamp.
Groenewald het Woensdag in reaksie op Mapisa-Nqakula se antwoorde gesê “die minister erken daarmee dat hulle medepligtig is aan transitorooftogte omdat hulle nie behoorlike beheer oor die weermag se vuurwapens en ammunisie kan uitoefen nie”.
“Dit weerspieël swak dissipline in die weermag. Die vraag is ook of dit deel is van korrupsie.”
Volgens Groenewald sal hy binnekort ’n opvolgvraag in die parlement vra oor of weermaglede ook deel is van die sindikate wat transitorooftogte pleeg.
“Die minister se antwoorde laat ook die deur oop vir veiligheidsmaatskappye wat slagoffers is van transitorooftogte om eise teen die weermag in te dien oor die nalatige wyse waarmee hulle met hul vuurwapens omgaan.”
« NUM se verkiesing – geld en mag speel groot rol in die verkiesing van leiers
Emfuleni – R122 m. se skoon water lek uit stelsel »